58. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε5/3529 της 9 Ιουλ./19 Σεπτ. 1986 (ΦΕΚ Β΄ 600) Ρύθμιση θεμάτων: ΑΣΕΤΕΜ/ΣΕΛΕΤΕ λόγω καταστροφής μέρους του αρχείου της. Κυρώθηκε και από την έκδοσή της έχει ισχύ Νόμου από το εδάφ. ιγ της παρ. Β άρθρ. 7 Νόμ. 1674/1986 (ΦΕΚ Α΄ 203) (Τόμ. 31, σελ. 30,28). Έχοντας υπόψη: 1.Τις διατάξεις: α)Του Ν.Δ. 581/70 (ΦΕΚ 139 τ.Α΄) περί διοικήσεως της Σχολής Εκπαιδευτικών Λειτουργών Επαγγελματικής και Τεχνικής Εκπαίδευσης (ΣΕΛΕΤΕ). β)Του Ν.Δ. 789/70 (ΦΕΚ 293 τ.Α΄) περί οργανώσεως της ΣΕΛΕΤΕ. (Αντί για τη σελ. 516,375(γ) Σελ. 516,375(δ) Τεύχος 1153-Σελ. 75 Σχολή Εκπ/τικών Λειτουργών Επαγ/τικής και Τεχνικής Εκπ/σης (Σ.Ε.Λ.ΕΤ.Ε.) 32.Ε.θ.53-58 γ)Της υπουργικής απόφασης 1258/3.1.1973 (ΦΕΚ 151 τ.Β΄) περί εγγραφών, μετεγγραφών, φοιτήσεως, βαθμολογίας και εξετάσεων εις την ΣΕΛΕΤΕ όπως συμπληρώθηκε μεταγενέστερα. 2.Την ανάγκη αντιμετώπισης των προβλημάτων που παρουσιάζονται στη λειτουργία της ΑΣΕΤΕΜ/ΣΕΛΕΤΕ από καταστροφή λόγω πυρκαγιάς, μέρους του αρχείου της, αποφασίζουμε: Η συμπλήρωση των στοιχείων της βαθμολογίας ορισμένων μαθημάτων των σπουδαστών της ΑΣΕΤΕΜ/ΣΕΛΕΤΕ που καταστράφηκαν, λόγω της πυρκαγιάς της 12.11.1985, πραγματοποιείται ως εξής: 1.Για τις περιπτώσεις που έχουν καταστραφεί οι αναλυτικές καταστάσεις βαθμολογίας ορισμένων μαθημάτων, οι σπουδαστές συμμετέχουν στις προαγωγικές και επαναληπτικές εξετάσεις της Σχολής στα μαθήματα αυτά μέχρι να επιτύχουν προαγωγικό βαθμό. Ο βαθμός αυτός θα υπολογιστεί για την εξαγωγή του βαθμού του πτυχίου τους. 2.Για τις περιπτώσεις που υπάρχουν μόνο καταστάσεις βαθμολογημένων γραπτών ή μόνο καταστάσεις βαθμολογίας προόδου και εφόσον οι βαθμοί είναι προαγώγιμοι, οι σπουδαστές δεν συμμετέχουν στις παρακάτω εξετάσεις και ο βαθμός τους αυτός θεωρείται ως τελικός βαθμός. 3.Για τις περιπτώσεις που σπουδαστές είχαν ανακηρυχθεί πτυχιούχοι, ή ήδη συμμετείχαν στις πτυχιακές εξετάσεις μέχρι την 11.11.1985 θεωρείται ότι στα μαθήματα που έχουν καταστραφεί στοιχεία βαθμολογίας έχουν βαθμολογηθεί με βαθμό 5. Οι σπουδαστές των περιπτώσεων αυτών συμμετέχουν στις εξετάσεις όπως οι σπουδαστές των περιπτώσεων της παρ. 1 της απόφασης αυτής, εφόσον επιθυμούν να βελτιώσουν το βαθμό 5 που βαθμολογήθηκαν. Ο αριθμός των μαθημάτων για τα οποία απαιτείται συμμετοχή στις γραπτές εξετάσεις με σκοπό την συμπλήρωση στοιχείων βαθμολογίας δεν συνυπολογίζεται στον αριθμό των μεταφερομένων μαθημάτων. Η απόφαση αυτή που θα κυρωθεί με νόμο να δημοσιευθεί στην Εφημερίδα της Κυβερνήσεως. 